Ministru kabineta rīkojuma projekta

**„** **Par Latvijas institūta pievienošanu Latvijas Investīciju un attīstības aģentūrai Latvijas ārējā tēla stiprināšanai”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai Latvijas ārējā tēla stiprināšanas interesēs ārlietu ministra pārraudzībā esošo tiešās pārvaldes iestādi - Latvijas institūtu - pievienotu ekonomikas ministra pakļautībā esošajai tiešās pārvaldes iestādei Latvijas Investīciju un attīstības aģentūra. Tādējādi Latvijas institūts atbilstoši Valsts pārvaldes iekārtas likuma 15.panta ceturtās daļas 1.punktam tiktu likvidēts kā atsevišķa iestāde. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 15. panta ceturtās daļas 1.punkts;  Ministru kabineta 2020.gada 18.augusta sēdes protokola Nr.49. 46.paragrāfa 8.1.punkts; Ekonomikas ministrijas izstrādātais un Ministru kabineta 2020.gada 29.septembra sēdē izskatītais informatīvais ziņojums “Par vienota valsts tēla izstrādi”; Ministru prezidenta 2020.gada 6.februāra rezolūcija Nr.90/TA-2031 (2018.); Latvijas ārējā tēla politikas koordinācijas padomes 2020. gada 7. oktobra sēdes protokols. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā nepieciešamību veidot efektīvu un vienotu Latvijas tēlu, kā arī panākt efektīvāku un lietderīgāku valsts budžeta līdzekļu izlietošanu valsts tēla aktivitātēm, ir jāpilnveido valsts institūciju, kas ir iesaistītas Latvijas valsts tēla koordinēšanas jomā, funkciju sadalījums. Tas ir nepieciešams arī, lai panāktu Latvijas valsts tēla visu elementu (investīciju piesaiste, tūrisms, eksports, ārpolitika un drošība, sabiedrība, vēsture un kultūra u.c.) pilnvērtīgu savstarpējo sasaisti un mazinātu Latvijas valsts tēla kampaņu fragmentētas un savā starpā nesaskaņotas pieejas.  Ministru kabineta rīkojuma mērķis ir pievienot Latvijas institūtu (turpmāk – “institūts” vai “LI”) Latvijas Investīciju un attīstības aģentūrai (turpmāk – “LIAA” vai “aģentūra”) ar nolūku stiprināt vienotu Latvijas ārējo tēlu. Rezultātā un atbilstoši Valsts pārvaldes iekārtas likuma 15.panta ceturtās daļas 1.punktam LI tiktu likvidēts kā atsevišķa iestāde.  Ministru kabineta rīkojuma projekts ir tapis, ņemot vērā Ekonomikas ministrijas izstrādāto un Ministru kabineta 2020.gada 29.septembra sēdē izskatīto informatīvo ziņojumu “Par vienota valsts tēla izstrādi”.  2020. gada 7. oktobrī Latvijas ārējā tēla politikas koordinācijas padomes sēdē tika diskutēts par funkciju sadalījumu starp Latvijas ārējā tēla veidošanā iesaistītajām institūcijām un citiem vienotā tēla institucionālajiem aspektiem. Padome atbalstīja Ārlietu ministrijas un Ekonomikas ministrijas priekšlikumu par LIAA un LI apvienošanu, ņemot vērā nepieciešamību veidot vienotu Latvijas tēlu un panākt efektīvāku valsts budžeta līdzekļu izlietošanu un valsts pārvaldes funkcionēšanu valsts tēla veidošanā. Padome atbalstīja priekšlikumu, ka LI funkcijas un resursi tiek pilnībā nodoti LIAA, lai pēc būtības saglabātu un turpinātu līdzšinējo LI darbību valsts ārējā tēla jomā vēstures, kultūras un ārpolitikas kontekstā un tādējādi veidotu Latvijas ārējo tēlu jaunā kvalitātē.  **Esošās situācijas apraksts**  *Vispārīgā situācija*  LI dibināts 1998. gadā. Tā mērķis ir Latvijas pozitīvas starptautiskas atpazīstamības veicināšana, veidojot konkurētspējīgu valsts identitātes tēlu ārvalstu auditorijās, izmantojot uz pozitīvu realitāti balstītu informāciju par valsti – tās cilvēkiem, vērtībām, kultūru, tradīcijām, kopienām, inovācijām, sasniegumiem. Tuvinoties šim mērķim, tiek paaugstināta Latvijas starptautiskā konkurētspēja un reputācija, valsts tiek popularizēta kā attīstīta, demokrātiska un droša Rietumu valsts, atpūtai, kultūras baudīšanai un biznesa darījumiem pievilcīgs galamērķis, pozitīvi virzīta potenciālo investoru attieksme pret Latviju un uzlaboti partnerības mehānismi starp valsts, pašvaldības institūcijām, privāto sektoru un nevalstiskajām organizācijām valsts tēla popularizēšanai. Vienots, nesaskaldīts valsts tēls ir arī būtisks instruments Latvijas vēstniecībām un pārstāvniecībām, lai mērķtiecīgi strādātu ar starptautiskajiem partneriem attiecībā uz Latvijas valsts stiprajām pusēm un attīstības virzieniem.  LI pamatfunkcijas ir Latvijas tēla politikas veidošana, koordinācija un popularizēšana ārvalstīs. Šīs pamatfunkcijas skar visas valsts un sabiedrības dzīves jomas ar īpašu uzsvaru uz kultūru, vēsturi un valsts sabiedriskās dzīves aspektiem. Saskaņā ar Ekonomikas ministrijas izstrādāto un Ministru kabineta 2020.gada 29.septembra sēdē izskatīto informatīvo ziņojumu “Par vienota valsts tēla izstrādi” šobrīd Latvijā pastāv vairāki savstarpēji nesaistīti dažādu nozaru un institūciju zīmoli un kampaņas, taču nav izveidots vienots valsts tēls. Vienota Latvijas valsts tēla neesamība būtiski ietekmē un fragmentē Latvijas darbu starptautiskajā vidē. Ņemot vērā, ka LI šobrīd ir ierobežotas iespējas un dalīta kompetence Latvijas tēla veidošanā, kā arī ievērojot LIAA būtisko lomu Latvijas tēla starptautiskās atpazīstamības veidošanā un investīciju piesaistīšanā, būtu izskatāmas iespējas, kā padarīt efektīvāku minēto funkciju veikšanu valstī kopumā, apvienojot resursus un esošās iestrādes vienā iestādē, kā arī stiprinot kopējo iestāžu atpazīstamību. LI ir četras pilna laika štata vietas, kamēr LIAA jau šobrīd ar valsts tēla jautājumiem strādā ievērojami lielāks darbinieku skaits.  Atbilstoši “Valsts pārvaldes reformu plānam 2020” viens no uzdevumiem valsts pārvaldes procesu pārskatīšanā ir atbalsta funkciju centralizācija un mazo iestāžu lietderības izvērtēšana. Atbilstoši paredzētajiem pasākumiem šī mērķa sasniegšanai ir uzdevums “4.2. Balstoties uz Valsts kontroles revīziju rezultātiem, kā arī iepriekšējos gados veikto funkciju auditu rezultātiem, nodrošināt ļoti mazo un mazo iestāžu efektivitātes celšanu un radniecīgo iestāžu vai funkciju apvienošanu”, kura ietvaros arī ir vērtēts LI un tā tālākā attīstība. LI ir mazākā valsts pārvaldes iestāde, tajā ir 4 nodarbinātie, kuri iespēju robežās šobrīd nodrošina arī atbalsta funkciju veikšanu. Ņemot vērā LIAA radniecīgo lomu valsts tēla popularizēšanā, atbilstoši reformu plāna izvirzītajam mērķim kā efektīvs risinājums būtu izskatāma LI pievienošana LIAA gan no radniecīgo funkciju apvienošanas vienā iestādē puses, gan no administratīvo resursu un atbalsta optimizēšanas puses. Jautājums par ierobežojumiem LI pilnvērtīgai darbībai un iespējamajiem risinājumiem jau iepriekš ticis aktualizēts dažādos formātos, t.sk., Ārlietu ministrijas 2018.gada aprīlī izstrādātajā informatīvajā ziņojumā “Par Latvijas institūta institucionālā statusa maiņu” (TA-2031 (2018)).  *LI mērķis, funkcijas un darbības virzieni*  Ņemot vērā LI mērķi, LI uzdevums ir darboties kā starpsektorālai koordinējošai institūcijai, nodrošinot ekonomikas, politikas un kultūras sasniegumu mijiedarbību tēla veidošanas perspektīvā. LI ir uzdevums piedalīties tēla politikas veidošanā un īstenošanas koordinēšanā, radīt valsts pārvaldes, pašvaldību, privāto struktūru un privātpersonu (ekspertu), kā arī nevalstisko organizāciju partnerības kontakttīklu Latvijas pozitīvas starptautiskās atpazīstamības veicināšanai un organizēt Latvijas tēla popularizēšanas pasākumus ārvalstīs un Latvijā.  Saskaņā ar LI nolikumu institūts veic šādas funkcijas:   * piedalās Latvijas tēla politikas veidošanā un koordinē tās īstenošanu; * rada valsts pārvaldes, pašvaldību, privāto struktūru un privātpersonu (ekspertu), kā arī nevalstisko organizāciju partnerības kontakttīklu Latvijas pozitīvas starptautiskās atpazīstamības veicināšanai; * organizē Latvijas tēla popularizēšanas pasākumus ārvalstīs un Latvijā.   Šobrīd LI veic šādus uzdevumus dažādos virzienos:   * sabiedrības un valsts pārvaldes izglītošana par valsts tēla veidošanu ārvalstīs un konsultācijas par valsts pozitīvas atpazīstamības veicināšanu; * diasporas iesaiste starptautiskos komunikācijas projektos; * ārvalstu mediju vizīšu Latvijā organizēšana, sadarbība ar starptautiskajiem medijiem; * informatīvo materiālu veidošana par Latvijas aktualitātēm; * regulāra komunikācija par aktualitātēm valstī, izmantojot digitālās informācijas kanālus; * publiskās diplomātijas projektu īstenošana, līdzdalība partneru organizētos pasākumos, atbalsts Ārlietu ministrijas publiskās diplomātijas projektiem; * sadarbības tīklu veidošana ar Latvijas publisko, nevalstisko un privāto sektoru; * iesaiste starptautiskos sadarbības tīklos. Kopš 2013. gada LI ir ES nacionālo kultūras institūtu (EUNIC) biedrs.   *LI struktūra*  LI ir vismazākā valsts pārvaldes iestāde valstī. Tajā ir četri darbinieki, direktors vada sabiedrisko attiecību speciālistu, informatīvo projektu koordinatoru un administratīvo projektu koordinatoru.  *Finansējuma avoti*  LI iespējamos finanšu avotus veido valsts budžeta dotācija no vispārējiem ieņēmumiem, ieņēmumi no LI sniegtajiem maksas pakalpojumiem, ziedojumi un dāvinājumi, ārvalstu fondi. 2020.gadā LI pamatbudžets ir 162 663 *euro*, tai skaitā ~ 75 % sastāda atlīdzības un LI uzturēšanas izmaksas. Papildus 2020.gadā LI ir pieejams Latvijas valsts simtgades pasākumu īstenošanai piešķirtais finansējums - 75 000 *euro* apmērā.  Ar šādu finansējumu nav iespējams pilnvērtīgi realizēt LI funkcijas un uzdevumus. LI irnepietiekami cilvēkresursi,un tā darbību negatīvi ietekmēpersonālsastāva mainība un pieredzes nepastāvība neatbilstoša atalgojuma dēļiepretim darba slodzei un atbildības apjomam. Esošā pamatbudžeta ietvaros nav iespējams pilnvērtīgi nodrošināt ārvalstu auditorijas ar informatīvajiemmateriāliem, tostarp, arī digitālo saturu atbilstoši mūsdienu komunikācijas prasībām. Finansējuma trūkuma dēļ LI nespēj arī pilnībā izmantot Eiropas kultūras institūtu sadarbības tīklā(EUNIC)piedāvātās sadarbības iespējas. Esošais budžets neļauj plānot un īstenot ilgtermiņa kampaņas un komunikācijas programmas, kā arī trūkst finansējuma būtiskiem komunikācijas elementiem kā valsts zīmolvedības izstrāde un ieviešana. Lai īstenotu savas pamatfunkcijas, LI līdz šim ir saņēmis būtisku atbalstu no Ārlietu ministrijas atbildīgajām struktūrvienībām finanšu, juridiskajos un citos jautājumos, jo minētās atbalsta funkcijas nav iespējams veikt LI esošās autonomās kapacitātes ietvaros.  **Ārlietu ministrijas sadarbība ar LI**  LI ir ārlietu ministra pārraudzībā esoša valsts tiešās pārvaldes iestāde. Ārlietu ministrs institūta pārraudzību īsteno ar Ārlietu ministrijas (turpmāk – “ĀM”) starpniecību.  ĀM un Latvijas diplomātiskās un konsulārās pārstāvniecības izmanto dažādus LI resursus (digitālos un drukātos informatīvos materiālus) par Latviju. LI veidotajā un uzturētajā Latvijas oficiālajā portālā <https://www.latvia.eu/> ĀM komunikācijai ir pieejams plašs fotomateriālu arhīvs. Notiek savstarpēja koordinācija informatīvo kampaņu publicitātes īstenošanā, LI sociālo tīklu platformās regulāri dalās ar ĀM sagatavotajiem publicitātes materiāliem. Tāpat ĀM un pārstāvniecības ārvalstīs izmanto LI veidotos videomateriālus un īsfilmas.  LI direktors ir piedalījies lēmumu pieņemšanā ĀM īstenotājā Latvijas simtgades publiskās diplomātijas programmā, kuras komisijas sēdes vada ĀM valsts sekretārs. Turpmāka LI pārstāvja dalība komisijas sastāvā būtu vērtējama. ĀM publicē Latvijas simtgades publiskās diplomātijas programmas pasākumus LI izveidotajā virtuālajā pasākumu kalendārā <https://kurpes.lv/pasakumi/>. No 2017. līdz 2018. gadam LI bija koordinējošā institūcija Latvijas valsts simtgades starptautiskajā komunikācijā: tika veidoti informatīvie materiāli ārvalstu auditorijām, organizētas ārvalstu mediju vizītes Latvijā (vidēji 70 vizītes gadā) un citas komunikācijas aktivitātes. Sadarbībā ar ĀM un Latvijas pārstāvniecībām ārvalstīs Simtgades publiskās diplomātijas programmā tika īstenoti vairāki vērienīgi projekti.  LI sniedz atbalstu ĀM īstenoto publiskās diplomātijas pasākumu organizēšanā. LI ir ĀM sadarbības partneris saiknes uzturēšanā ar Latvijas diasporu pasaulē, aktīvi sadarbojoties ar Eiropas Latviešu apvienību (ELA) platformā <https://www.latviesi.com/>.  Ārlietu ministrs ir Latvijas ārējā tēla politikas koordinācijas padomes (LĀTPKP) priekšsēdētājs, savukārt LI darbojas kā minētās padomes sekretariāts. LI arī rīko dažādas diskusijas un tiekas ar Latvijas diplomātisko pārstāvniecību vadītājiem ar mērķi koordinēt Latvijas vienota valsts tēla veidošanas procesu, apzināt kopīgās vērtības un uzskatus par Latvijas stiprajām pusēm un Latvijas iespējamo pienesumu starptautiskai sabiedrībai.  **Normatīvais ietvars**  Saskaņā ar Ministru kabineta 2020.gada 18.augusta sēdes protokola Nr.49. 46.paragrāfa 8.1.punktu Ārlietu ministrijai sadarbībā ar Ekonomikas ministriju ir uzdots izvērtēt LI reorganizācijas iespējas un līdz 2021.gada 1.jūnijam iesniegt informāciju izskatīšanai Ministru kabinetā.  Saskaņā ar Valsts pārvaldes iekārtas likuma 15.pantu Ministru kabinets izveido, reorganizē un likvidē tiešās pārvaldes iestādi, pamatojoties uz likumu vai pēc savas iniciatīvas, ievērojot valsts pārvaldes principus, veicot funkciju izvērtējumu, funkciju un pakalpojumu izmaksu salīdzinājumu un izvērtējot ietekmi uz iestādes saistībām. Saskaņā ar minētā likuma 15.panta ceturtās daļas pirmo punktu tiešās pārvaldes iestādi var pievienot citai iestādei.  **LI apvienošanas ar LIAA praktiskie aspekti**  Sākotnēji LIAA un Ekonomikas ministrija uzsāka darbu pie *Latvijas ekonomiskā tēla* definēšanas un ieviešanas stratēģijas izstrādes. Pēc padziļinātas situācijas analīzes ekonomikas, kultūras, izglītības, sporta un ārpolitikas jomā, ko veica starpinstitucionālas publiskā sektora darba grupa, tika secināts, ka dažādu jomu valsts vērtības sakrīt un ka **Latvijas vērtību piedāvājums ir veidojams kā vienots vēstījums**.  Vienotu valsts tēlu nav iespējams efektīgi komunicēt, sadalot pa atsevišķām nozarēm un to darot savstarpēji nesaistītiem vēstnešiem. Vienotā tēla ieviešanai nepieciešama kopēja virsuzraudzība un izpilde. Līdz šim LIAA prioritātes ir bijušas eksports, tūrisms un investīciju piesaiste, bet LI valsts atpazīstamības veidošanu veica caur kultūras, sporta un drošības prizmu, un katra institūcija komunicēja ar dažādiem vērtību piedāvājumiem. Abu institūciju apvienošana ļautu stiprināt konkurētspējīgas valsts identitātes izveidi un sekmēs veiksmīgu vienotā valsts tēla ieviešanas koordināciju. Ir pierādīts, ka valstis ar vienotu un zināmu identitāti jeb valsts zīmola stāstu veiksmīgāk piesaista ārvalstu interesi, investīcijas un talantus. Lai valsts tēls būtu noderīgs vietējai sabiedrībai, sniedzot identitātes un skaidru valsts vīzijas pakalpojumu iedzīvotājiem, kā arī pildītu vienota vēstījuma funkciju ārvalstu esošiem un potenciāliem sadarbības partneriem, nepieciešams iekļaut visas nozares zem vienota valsts zīmola.  Pēc LI pievienošanas LIAA aģentūra iegūs papildu funkcijas un uzdevumus, nodrošinot līdz šim LI veikto funkciju un uzdevumu nepārtrauktību un attīstību. Arī LI finansējums no valsts budžeta un citiem avotiem pilnā apmērā pārietu LIAA, finansējumu iekļaujot LIAA īstenotajā 28.00.00 programmā “Ārējās ekonomiskās politikas ieviešana”.  LIAA pārņems LI funkcijas, tiesības, saistības, prasības, informācijas sistēmas, mantu, finanšu līdzekļus, krājumus un ilgtermiņa ieguldījumus, materiālās un nemateriālās vērtības un arhīvu.  Ievērojot nepieciešamību nodrošināt starpresoru koordināciju apvienotā LI un LIAA darbībā, ņemot vērā, ka veicamie uzdevumi būs saistīti arī ar ārpolitikas īstenošanu un Latvijas interešu pārstāvību ārvalstīs, ārlietu ministram būtu jāturpina vadīt Latvijas ārējā tēla politikas koordinācijas padome. Vienlaikus, ņemot vērā piedāvātās izmaiņas, varētu izskatīt iespēju padomi turpmāk vadīt kopā ārlietu un ekonomikas ministriem.  LI noteiktās četras amatu vietas plānots pārcelt uz LIAA Valsts tēla un komunikācijas departamentu(turpmāk – VTKD, struktūrvienības nosaukums var tikt precizēts), kas tiks izveidots, reorganizējot LIAA Komunikācijas un informācijas departamentu (turpmāk – KID), kas nodrošina komunikāciju un mārketinga funkciju koordināciju, kā arī strādā pie Latvijas valsts tēla izpētes un procesa koordinēšanas). VTKD kopā ar LI četrām amata vietām tiks noteiktas 18 amatu vietas un tiešā pakļautība LIAA direktoram. Reorganizācijas rezultātā tiks nodrošināta VTKD funkciju izpilde ar KID resursiem, kas savukārt ļaus nodrošināt nepieciešamās projektu vadības, satura izstrādes, komunikācijas un vadības kompetences. Atbalsta funkcijas (finanšu, personāla vadības, juridiskos, lietvedības un saimnieciskajos jautājumos) tiks realizētas caur LIAA atbildīgajām atbalsta struktūrvienībām. VTKD darbinieku darba izpildes vieta būs Pērses ielā 2, Rīgā.  LI pievienošanas LIAA rezultātā ietekme uz valsts budžetu ir neitrāla, savukārt, ar Latvijas tēla veidošanu un uzturēšanu saistīto funkciju izpilde tiks nodrošināta vienoti un optimāli. |
| 3. | Projekta izstrādē iesaistītās institūcijas | Ārlietu ministrija, Latvijas institūts, Ekonomikas ministrija, Latvijas Investīciju un attīstības aģentūra |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Tirdzniecības un rūpniecības kamera, Latvijas Darba devēju konfederācija, Latvijas Pašvaldību savienība un to biedri. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts nerada ietekmi uz valsts budžetu, savukārt ietekme uz Ārlietu ministrijas (Latvijas institūta) uz Ekonomikas ministrijas (Latvijas Investīciju un attīstības aģentūras) budžetu 2021.gadā un turpmākajos gados tiks norādīta Ekonomikas ministrijas saskaņā ar MK rīkojuma projekta 6.punktu sagatavojamajā Ministru kabineta rīkojuma projektā par apropriācijas pārdali. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Atbilstoši rīkojuma projekta 6.punktam Ārlietu ministrija sagatavos grozījumus Ministru kabineta 2003.gada 29.aprīļa noteikumos Nr.237 “Ārlietu ministrijas nolikums”. Ar minēto grozījumu stāšanos spēkā spēku zaudēs LI nolikums.  Ekonomikas ministrija sagatavos grozījumus Ministru kabineta 2012.gada 11.decembra noteikumos Nr.857 “Latvijas Investīciju un attīstības aģentūras nolikums” un Ministru kabineta rīkojuma projektu par apropriācijas pārdali 2021.gadā un turpmākajos gados no Ārlietu ministrijas budžeta uz Ekonomikas ministrijas budžetu. |
| 2. | Atbildīgā institūcija | Ārlietu ministrija, Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” un ņemot vērā ar COVID-19 izplatību saistītos ierobežojumus, kā arī to, ka jautājums konceptuāli saskaņots Latvijas ārējā tēla politikas koordinācijas padomē sabiedrības līdzdalība īstenota rakstiski sniedzot viedokli par attīstības plānošanas dokumentu tā izstrādes stadijā – līdz 2020.gada 1.novembrim. |
| 2. | Sabiedrības līdzdalība projekta izstrādē | LI pievienošanu LIAA atbalstīja visi sabiedrības līdzdalības dalībnieki, kuri sniedza viedokli - Latvijas Pašvaldību savienība, Latvijas Valsts prezidenta kanceleja. LDDK un LTRK atbalstīja LI pievienošanu LIAA Latvijas ārējā tēla politikas koordinācijas padomes 2020. gada 7. oktobra sēdē |
| 3. | Sabiedrības līdzdalības rezultāti | Visi iesaistītie sabiedrības pārstāvji atbalstīja LI pievienošanu LIAA. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Latvijas institūts, Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Latvijas ārējā tēla stiprināšanas interesēs ārlietu ministra pārraudzībā esošā tiešās pārvaldes iestāde - Latvijas institūts – tiks pievienots ekonomikas ministra pakļautībā esošajai tiešās pārvaldes iestādei Latvijas Investīciju un attīstības aģentūra. Rezultātā LI tiks likvidēts kā atsevišķa iestāde.  LI noteiktās četras amatu vietas plānots pārcelt uz LIAA Valsts tēla un komunikācijas departamentu. |
| 3. | Cita informācija | Nav |

Ārlietu ministrs E. Rinkēvičs

Krastiņa, 67016388

saiva.krastina@mfa.gov.lv

Deņisova 25600849

mara.denisova@vni.lv